cyanic-selkie/wikianc huggingface dataset:
Rong (Yulin)
Kulturminner
Den daoistiske Zhenwu-paviljongen og Jinglüe-plattformen (Jinglüe tai Zhenwu ge, 经略台真武阁) såvel som fylkets nyere arkitektur (Rong xian jindai jianzhu, 容县近代建筑) ble i 1982 og 2006 oppført på Folkerepublikken Kinas liste over kulturminner.
Galați
Historie
På stedet for dagens by fantes det dakiske og romerske bosettinger. Galați blir første gang nevnt i en kilde fra 1445. Etter dette har byen utviklet seg til en viktig handelsplass, bl.a. som følge av den store havnen ved Donau.
Elizabeth Harwood
Harwood studerte ved det daværende Royal Manchester College of Music. Blant hennes første roller var Micaela i Carmen og andre gutt i Tryllefløyten, før hun i 1963 fikk sitt definitive gjennombrudd som grevinne Adele i Rossinis Le comte Ory.
Galați
Historie
I det 17. århundret ble Galati betegnet som den viktigste byen i fyrstedømmet Moldavia etter Iași. Byen besto da av omkring 300 hus og hadde 3000 innbyggere. I det attende og i begynnelsen av det nittende århundret ble byen trukket inn i kamphandlinger og gjenstand for epidemier som følge av krigen mellom Russland og Tyrkia. I det nittende århundret fikk byen en økende betydning som handelsby, da den ikke lenger hørte til det valakiske fyrstedømmet eller Det osmanske riket, men grenset til Russland. Etter den første verdenskrig da byen en kort periode var besatt av tyske tropper, fortsatte byen å utvikle seg industrielt.
Rong (Yulin)
Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Elizabeth Harwood
Harwood fikk Kathleen Ferrier Award i 1960, og vant Verdi-konkurransen i Busseto i Italia i 1965. På 1970-tallet arbeidet hun med Herbert von Karajan under den årlige musikkfestivalen i Salzburg, og sang blant annet i Die Entführung aus dem Serail, Così fan tutte og Figaros bryllup.
Galați
Næringsliv
Byen er preget av tungindustri som for eksempel det største stålverket i Romania, maskinindustri og det største rumenske skipsverftet. Videre finnes det i byen en tekstilfabrikk, møller, sagbruk og fiskeindustri.
Elizabeth Harwood
Det gikk nedover med helsen til Harwood fra slutten av syttitallet. Hennes siste offentlige opptreden var ved Bath-festivalen i 1989, før hun døde av kreft året etter. Harwood var gift og fikk én sønn.
Galați
Næringsliv
I 1948 ble det her grunnlagt et polyteknisk institutt som har universitetsstatus fra 1974.
Befolkning
I 1930 talte byens befolkning ca. 100 600 innbyggere, hvorav ca. 69 500 rumenere, 19 000 jøder, 3 000 russere, 2500 grekere, 2200 ungarere og 1200 tyskere. Ved folketellingen i 2002 var innbyggertallet 298 816 innbyggere, hvorav 296 000 rumenere hvorav 1 482 sigøynere, 290 russere, 247 grekere, 205 ungarere, 115 jøder og 114 tyskere.
Samferdsel
Galațis havn er landets største innenlandshavn. Det går ferge til den motsatte siden av elven. Jernbanenettet som er knyttet til havnen omfatter Galati persontrafikkterminal og rangsjerterminalen Barboși ved landsbyen Movileni. Byen er knyttet til jernbanenettet siden 1870-årene. Fra persontrafikkterminalen går det regelmessig nærtrafikktog og hurtigtog i retning București og Tecuci. Bredsporjernbanen mot Reni i Ukraina ble per 2009 bare benyttet til godstrafikk. Europavei 87 går gjennom Galati.
Kultur og severdigheter
St. Georg-kathedralen (rumensk: Sfântu Gheorghe) er bygget i det 17. århundret. Byen har museum for moderne kunst og samtidskunst (rumensk: Muzeul de Artă Modernă și Contemporană), historisk museum, naturvitenskapelig museum, konserthus, teater og Gulliver dukketeater.
Fjernsynstårnet som ble ferdigstilt i 1978 og er 150 meter høyt og oppført i armert betong. På toppen av tårnet er det en restaurant.
Sandefjord SK
Sandefjord SK kan være:
Dragon Age
Dragon Age er en serie videospill (i sjangeren rollespill) utviklet av det canadiske selskapet BioWare og utgitt av Electronic Arts. Det første spillet, Dragon Age: Origins, ble utgitt i 2009. Oppfølgeren Dragon Age II kom i mars 2011, det tredje spillet Dragon Age: Inquisition kom ut i november 2014. De 2 første spillene er utgitt til Xbox 360, Microsoft Windows, PlayStation 3 og Mac OS X. Inquisition kom også til Xbox One og PlayStation 4.
Det finnes også bøker, tegneserier, en film og ett rollespill satt i Dragon Age-universet.
Handlingsreferat
Historien er lagt til Thedas, og finner hovedsakelig sted i de sørlige regionene. Thedas er det eneste kontinentet i den kjente verden, og består av forskjellige klaner, nasjoner og stater bebodd av forskjellige humanoide mennesker. Flere riker og land har dukket opp i løpet av ni århundrer. The Chantry er den dominerende religiøse organisasjonen i Dragon Age-serien, og hvert århundre blir referert til som en egen "Age"
Andre bemerkelsesverdige sivilisasjoner som blir utforsket inkluderer Free Marches, en konføderasjon av politisk uavhengige territorielle enheter nord for Ferelden. Eller kongeriket Orzammar, en av de få gjenværende stater spredt over Deep Roads - et underjordisk motorvei-system under overflaten skapt av dvergene for flere årtusener siden. Rase, klasse og arv kombineres for å bestemme sosial klasse, og politisk dynamikk i Thedas.
Et gjennomgående tema i serien består av maktkamper og interne konflikter, som utspiller seg mellom og innenfor de ulike fraksjonene. Tevinter-samfunnet praktiserer slaveri, som har blitt forbudt og stigmatisert i andre menneskelige samfunn. Menneskelig adel blir behandlet med aktelse og respekt på tvers av Thedas, mens alver ofte blir sett på som annenrangs borgere som bor i overbefolkede gettoer i menneskelige byer kalt alienages - eller de blir holdt som slaver i Tevinter Imperium.
En betydelig del av alvebestanden i Thedas kaller seg dalisene, etter Dales-regionen i østlige Orlais - hvor det en gang sto en alvestat. De lever stolt en nomadisk livsstil, borte fra andre urbane bosetninger. Magiske karakterer er kjent som mages, som er født med en uvanlig gave til magi som blir identifisert tidlig i livet, men som ikke alltid har kontroll over deres egen makt. Alle Mages har tilgang til Fade, en mystisk parallell dimensjon som er knyttet til den fysiske verden og er hjem til forskjellige åndevesener.
Abdullah Mehsud
Abdullah Mehsud var en afghaner som var en leder i Taliban. Han sprengte seg selv i luften 24. juli 2007 etter at pakistanske sikkerhetsstyrker omringet huset hans i byen Zhob i Balutsjistan-provinsen.
Jørgen Norheim
Jørgen Norheim (født 25. november 1952 i Sollia i Østerdalen) er en norsk forfatter.
Abdullah Mehsud
Amerikanske talsmenn beskriver Mehsud som en av flere arrestanter som har vært holdt i de amerikanskje fangeleirene i Guantanamo Bay detention camp på Cuba, selv om navnet hans ikke fremstår på noen av de offisielle listene over fanger.
Jørgen Norheim
Jørgen Norheim vokste opp i Vestre Slidre. Han er utdannet cand. philol. med hovedfag i historie, hovedoppgaven hans fra Universitetet i Oslo i 1986 heter «I verda, men ikkje av verda»: problem i norsk kyrkjehistorieskriving.
Abdullah Mehsud
Mehsud mistet et ben på grunn av en landmine da han sloss mot det Nordise Alliansen i Afghanistan i 1996. Mehsud overga seg til Abdul Rashid Dostum i desember 2001 og ble sent for avhør til Guantanamo Bay detention camp på Cuba.
Jørgen Norheim
Ny bok i 2016:
Abdullah Mehsud
Mehsud er også anklaget for et angrep mot den pakistanske innenriksministeren Aftab Ahmad Khan Shrpao, som drepte 31 mennesker og såret mange flere.
Jørgen Norheim
Aldri redd for mørkets makt er en roman om stalinismen og om tankegodset som nådde helt inn i norske studenthybler på syttitalet. I glimt ser vi også en norsk familiehistorie over fire generasjoner. Hver på sin måte stiller romanpersonene seg det store spørsmålet: Hvorfor valgte jeg som jeg gjorde?
(fra nettsiden: http://www.samlaget.no/nn-no/skjonnlitteratur/romanar-og-noveller/romanar/aldri-redd-for-moerkets-makt/innbunden.aspx)
Jackie Blanchflower
Jackie Blanchflower (født 7. mars 1933, død 2. september 1998) var en nordirsk fotballspiller. Han spilte for Manchester United på 1950-tallet, først som midtbanespiller, og senere som midtstopper. Han overlevde flyulykken i München i 1958, men skadene han pådro seg i denne ulykken tvang ham til å legge opp som fotballspiller.
Etter å ha gått gradene i Uniteds juniorlag, debuterte Blanchflower for klubbens førstelag i 1951. Fra og med 1953/54-sesongen var han tilnærmet fast på laget, og i hans to første hele sesonger var han en målfarlig midtbanespiller. Midtveis i 1955/56-sesongen ble han omskolert til midtstopper. Han ble ligamester i 1955/56 og 1956/57, og bokførte seg til sammen 117 førstelagskamper og 26 mål for United. Han spilte også 12 landskamper for, hvor også hans eldre bror Danny spilte.
Blanchflower pådro seg bryst- og kneskader i flyulykken. Han prøvde å gjøre comeback på fotballbanen, men smertene ble for store, og i begynnelsen av 1959 innså han nederlaget, og la opp som fotballspiller. Han arbeidet senere som revisor, og døde av kreft i 1998.
Safari (andre betydninger)
Safari kan referere til:
Eddie Cantor
Eddie Cantor (født Isudore Iskowitz 31. januar 1892 i New York City i New York, død 10. oktober 1964) var en amerikansk komiker, sanger, skuespiller og tekstforfatter og ble fra 1920-årene og i mer enn 30 år fremover en av USAs mest berømte og populære underholdere, ikke minst på grunn av sin utstråling, gode sangstemme og rullende øyne. En av hans mest kjente sanger er «If You Knew Suzie». I 1930-årene opptrådte han i sitt eget radioshow.
Sangen «Margie» var oppkalt etter Cantors fem år gamle datter. Han ble kreditert for å ha popularisert låten med sin innspilling fra 1921 som lå på toppen av poplisten i fem uker.
Cantor ble gift i 1913 og fikk fem barn. Cantor spilte i en lang rekke filmer og ble i 1956 hedret med en æres-Oscar. Han har tre stjerner på Hollywood Walk of Fame, en for film, en for radio og en for TV.
Norgesmesterskapet i ishockey for menn
Norgesmesterskapet i ishockey for menn er avholdt hvert år fra NIHF ble opprettet (1934), bortsett fra i krigsårene og under Koronaviruspandemien. Det første NM ble holdt på slutten av. Mesterskapet må ikke forveksles med Norgesmesterskapet i ishockey før 1929, da Norges Bandyforbund ble stiftet som Norges Ishockeyforbund, men byttet navn i 1929.
Det har blitt utdelt Kongepokal til vinneren av norgesmesterskapet i perioden 1936–1939, og hvert år siden 1950.
Norgesmesterskapet har blitt avholdt som et sluttspill etter Stanley Cup-modellen siden 1980, hvor Fjordkraftligaen er grunnlaget for hvert enkelt lags seeding i sluttspillet. Seriemesteren blir seedet som nummer én og får hjemmebanefordel i hele sluttspillet. Men ulikt Stanley Cup, får laget også først velge motstander i kvartfinaleserien. Det gjøres etter følgende modell:
Seriemester velger først mellom lagene som ble nr. 7 og 8. Deretter velger laget som ble nr. 2 i grunnserien mellom gjenværende og laget som ble nr. 6. Laget som ble nr 3 velger mellom gjenværende og lag nr 5, laget som ble nr 4 spiller mot det siste gjenværende laget fra nedre halvdel av tabellen. Det laget som er høyest seedet i en sluttspillsserie har hjemmebanefordel; laget får spille hjemmekamp ved en eventuell sjuende og avgjørende kamp.
I sluttspillet spilles det om tittelen Norgesmester, og avvikles over fire kvartfinaleserier, to semifinaleserier og en finaleserie. Alle seriene blir spilt over best av sju kamper, slik at vinneren er det laget som er først til å vinne fire kamper. Hver kamp skal ha en vinner og dersom det står uavgjort etter ordinær tid (60 minutter) spilles det forlengning helt til ett av lagene scorer.
1368 Numidia
1368 Numidia er en hovedbelteasteroide. Den ble oppdaget 30. april 1935 av Cyril V. Jackson ved Union Observatory i Johannesburg.
George Boole
George Boole (født 2. november 1815 i Lincoln i England, død 8. desember 1864 i Ballintemple i County Cork i Irland) var en engelsk matematiker og filosof. Han er kjent som skaperen av Boolsk algebra, grunnlaget for datamaskinbasert aritmetikk.
Bakgrunn
George Boole fikk aldri noen formell akademisk utdannelse. I 16-årsalderen begynte han som lærerassistent ved en skole i Doncaster. I 1835, da han var 20 år gammel, startet han en egen skole og begynte å studere matematikk på egen hånd. Han leste blant annet verk av Laplace og Lagrange.
Matematiker
George Boole første matematiske publikasjon var en artikkel i tidsskriftet Cambridge Mathematical Journal med tittelen «Theory of Analytical Transformations». Han kom dermed i kontakt med Duncan Gregory, som da var redaktør for dette nyoppstartede tidsskriftet. Dette skulle få stor betydning for Boole. Gregory forsøkte å få ham til å begynne akademiske studier ved Cambridge, men Boole var avhengig av lærerinntekten, og hadde ingen mulighet til å begynne å studere. Han begynte imidlertid å publisere artikler i Cambridge Mathematical Journal, og Gregory fikk ham til å interessere seg for algebra.
1849 tiltrådte han en stilling som Professor of Mathematics ved Queen's College i Cork. Han ble værende ved Queen's College resten av livet. Totalt skrev Boole ca. 20 artikler i Cambridge Mathematical Journal og omtrent like mange i andre matematiske og filosofiske tidsskrifter. I 1859 publiserte han Treatise on Differential Equations og året deretter Treatise on the Calculus of Finite Differences.
I 1854 publiserte han An investigation into the Laws of Thought, on Which are founded the Matematical Theories of Logic and Probabilities. I denne artikkelen behandlet Boole logikk på en ny måte, ved å redusere logikken til enkel algebra. Logiske setninger kunne nå beskrives med symbolsk notasjon og manipuleres ifølge regler som på en måte som lignet på normal matematikk. Dette var starten på det vi i dag kaller boolsk algebra.
I 1855 giftet han seg med Mary Everest, datteren til Sir George Everest, som verdens høyeste fjell er oppkalt etter.
Selv om Booles førte et forholdsvis enkelt liv og aldri oppnådde noen akademiske eller yrkesmessige posisjoner som tilsvarte hans bidrag til matematikken, fikk han høy grad av anerkjennelse og flere utmerkelser for sitt arbeid. For en artikkel om «a general method in analysis» publisert i 1844 i Philosophical Transactions fikk han en medalje fra the Royal Society.
Han døde av lungebetennelse i 1864, 49 år gammel.
Hellissandur
Hellissandur er et tettsted på nordkysten av Snæfellsnes på Island. Det har om lag 535 innbyggere (med nabostedet Rif) og ligger i kommunen Snæfellsbær. Innbyggerne lever av fiskeindustrien. Like ved ligger en radiomast med en høyde på 412 meter.
Ron Greenwood
Ronald Greenwood (født 11. november 1921, død 9. februar 2006) var en engelsk fotballspiller og manager. Greenwood er kjent for å ha trent West Ham United til flere trofeer på 1960-tallet, og som fra 1977 til 1982.
Trenerkarriere
Etter at Greenwood la opp gikk han inni treneryrket. Han trente Eastbourne United, Oxford University AFC, Englands ungdomslandslag og England U-23. Han kombinerte den sistnevnte jobben med å være assistent til George Swindin i Arsenal FC. I april 1961 ble han manager i West Ham.
Under Ron Greenwood fikk West Ham mye suksess. I West Ham ble spillere som Bobby Moore, Geoff Hurst og Martin Peters, som ble verdenmestre med England i 1966, utvikla. I 1964 vant West Ham FA-cupen og i 1965 vant dem Cupvinnercupen. Dette var de to første store trofeene i West Hams historie. Han var manager til 1974, men fortsatte som general manager i klubben fram til 1977.
Etter fotballen var han stadig å høre i BBC Radio. Han døde 9. februar 2006, 84 år gammel, etter lang tids kamp mot Alzheimers sykdom. Da West Ham spilte mot Birmingham City 13. februar 2006, ble det holdt ett minutts stillhet for Ron Greenwood. Han er med i English Football Hall of Fame. Greenwood var kommandør av Order of the British Empire.
Som spiller
Chelsea
Som manager
West Ham United
Skardsøya
Skardsøya er ei øy i Aure kommune i Møre og Romsdal fylke. Den har et areal på 60,88 km² og 300 innbyggere (2001). Skardsøya er skilt fra fastlandet med Torsetsundet og Dromnessundet, men det er bro over begge sundene: Torsetsundbrua og Dromnessundbrua. Skardsøya er landfast med halvøya Lesundøya, hvor skillet går ved Drageidet. Øyas høyeste punkt er Bjørnskardliknubben 390 moh.
Severdigheter
Støttepunkt Melland, godt bevart tysk kanonstilling fra andre verdenskrig på nordvestsiden av øya. Her finnes også rester av et jernbaneanlegg bygget av russiske krigsfanger. Området er godt merket med turstier og egen parkeringsplass. Høyeste punkt er Bjørnskardliknubben (390 moh.).
Hilsen Halvdan
Hilsen Halvdan er et konsertalbum med Halvdan Sivertsen fra 1991.
Albumet ble tatt opp i Bodø kulturhus.
Reduplikasjon
I lingvistikk er reduplikasjon en morfologisk prosess der et ords rot eller stamme repeteres. Reduplikasjon kan brukes med nær sagt alle ordklasser, og er vanlig i mange språk rundt om i verden. Det er vanligvis noe som forsterker meninga i ordets rot.
Urindoeuropeisk brukte reduplikasjon i bøying av noen verb. I norrønt var det enda noen rester av dette, sammenlign ek rœ (jeg ror) med ek rera (jeg rodde).
Fylkesvei 5396
Fylkesvei 5396 går mellom Vestbygdi og Djukastein i Voss kommune.
Frem til 2019 hadde veien betegnelsen fylkesvei 312 (Hordaland).
MF «Gamle Lofotferga»
MF «Gamle Lofotferga» er den første bilferga som kom til Lofoten i 1956. Ferga gikk i sambandet Napp–Lilleidet mellom Vestvågøy og Flakstad i Lofoten.
I dag har «Gamle Lofotferga» status som freda fartøy, og eies og driftes av Nina og Johnny Storvik i Kabelvåg, Lofoten. Konseptet er Natur & Matopplevelser i Lofotens skjærgård og det tilbys turer til Trollfjorden, Raftsundet, fiske og havørnsafari. «Gamle Lofotferga» har alle rettigheter og tilbyr mat basert på Lofotens råvarer. «Gamle Lofotferga» har sin base i Kabelvåg, men henter også grupper i andre steder i Lofoten, slik som Svolvær, Nyvågar, Henningsvær, Raftsundet, Skrova og Stamsund.
Lotus 79
Utvikling
Lotus 79 var den første bilen som utnyttet bakkeeffekt-aerodynamikk fullt ut, etter at prinsippet først ble brukt i forgjengeren Lotus 78. For å få en bil til å gå fort rett frem krever det lite marktrykk, mens bilen trenger mye marktrykk for å gå raskest mulig i svingene. Denne kombinasjonen var veldig vanskelig å få til, og Colin Chapman funderte på dette i mange år.
Chapman oppdaget bakkeeffekt-prinsippet i 1977 og videreutviklet dette til neste års bil. Lotusens sidepoder var bygget ned til bakken, og med venturikanaler var dette en løsning på få bilen til gå fort i svingene, men også rett frem. Under bilen var det luftinntak som dro luften inn og laget lavtrykk, og med høytrykk øverst på sidepodene førte det til at hele bilen fungerte som en omvendt vinge som ble presset ned mot banen. Denne bilen ble fullstendig overlegen med langt mer marktrykk enn fjorårets bil, og Lotus vant førermesterskapet og konstruktørmesterskapet med førerne Mario Andretti og Ronnie Peterson.
Tospråklig lærer
En tospråklig lærer er en lærer som bidrar til å oppfylle kravene i opplæringslovas § 2-8: «Elevar i grunnskolen med anna morsmål enn norsk og samisk har rett til særskild norskopplæring til dei har tilstrekkeleg dugleik i norsk til å følgje den vanlege opplæringa i skolen. Om nødvendig har slike elevar også rett til morsmålsopplæring, tospråkleg fagopplæring eller begge delar.»
Mange av de tospråklige lærerne er voksne som kan har røtter som er sammenfallende med de nye elevenes bakgrunn og har ikke nødvendigvis formell lærerutdannelse som tilfredsstiller normale, norske krav. De fungerer både som assistenter, morsmålslærere og tospråklige lærere. Fremdeles representerer de tospråklige lærerne en liten minoritetsgruppe blant lærerne i den norske grunnskolen. De er en uensartet gruppe med svært ulik bakgrunn både i forhold til norske lærere og seg i mellom. De kommer fra forskjellige etniske grupper og nasjoner og har forskjellige språk- og kulturbakgrunn. Deres læringssyn kan også variere både sett i forhold til læringssynet i den norske skolen og seg i mellom. Noen har lærerutdanning og praksis som lærere fra hjemlandet, andre ikke. Noen mangler formell kompetanse som lærere, eller har en helt annen yrkesbakgrunn enn læreryrke fra hjemlandet.
Tospråklige lærere skal tilrettelegge undervisningen for de minoritetsspråklige barna.
I veiledning L97-2003 PKT.3.1. blir tospråklige læreres funksjon og arbeidsoppgaver belyst. Blant disse kan nevns at tospråklige lærere kan bidra til at elevene forstår hva som foregår i et klasserom, både språklig og tolkning av kulturelle koder. Tospråklige lærere har en viktig språklig oppgave. Det er, ifølge Vygotsky, et gjensidig påvirkningsforhold mellom førstespråkutviklingen og andrespråksutviklingen. Ut fra denne påstanden blir tospråklige læreres rolle viktig i sammenheng med opplæring i morsmålet, og dermed også for norskopplæringen.
București-traktaten (1918)
Freden i București av 7. mai 1918 var mellom Romania og Det tyske keiserriket, og erstattet våpenhvileavtalen av 9. desember 1917, som ble inngått etter Russlands sammenbrudd på Østfronten under første verdenskrig.
Fredsforhandlingene for dette området var kompliserte da det var mange land som hadde territorielle krav på hverandre. Romania måtte avgi territorier til Bulgaria, Karpatene til Østerrike-Ungarn og sikre oljeforsyninger og jordbruksoverskudd til Tyskland i 90 år.
Traktaten ble annullert ved våpenhvileavtalen 11. november 1918 etter fredsslutningen etter første verdenskrig. Under Versaillestraktaten måtte Tyskland si fra seg de rettighetene de fikk i București-avtalen, mens Østerrike-Ungarn og Bulgaria mistet de territoriene de fikk i avtalen gjennom henholdsvis Saint-Germain-traktaten og Trianon-traktaten (Østerrike og Ungarn), og Neuilly-sur-Seine-traktaten (Bulgaria).
Preteritum
Preteritum brukes også i andre sammenhenger. Ofte sies det på norsk setninger av typen «Så fin du var i dag!».
Eksempler på preteritum:
Fylkesvei 344 (Hordaland)
Fylkesvei 344 i Hordaland (Fv344) gikk mellom Høvik og Gullbrå i Vaksdal kommune. Veiens lengde var 35,6 km.
Hele strekningen følger elva Ekso i Eksingedalen.
2019 ble veien erstattet av fylkesvei 5410 og fylkesvei 5388.
1369 Ostanina
1369 Ostanina er en hovedbelteasteroide og går i bane innenfor asteroidefamilien Meliboea. Den ble oppdaget 27. august 1935 av Pelageya Fedorovna Shajn ved Krim-observatoriet i Simeiz på Krimhalvøya.
Lee De Forest
Lee De Forest (født 26. august 1873 i Council Bluffs i Iowa i USA, død 30. juni 1961 i Hollywood) var en amerikansk oppfinner som tok ut ikke mindre enn 300 patenter.
De Forest fikk blant annet patent på en forbedring av radiorøret som fikk navnet Audion, i dag bedre kjent som trioder, i 1907. De Forest sa selv at han ikke visste hvorfor det virket, det virket bare. Denne trioden ble revolusjonerende for utviklingen av elektroniske forsterkere da den kunne ta et svakt elektrisk signal og forsterke det.
I 1919 fikk De Forest patent på noe han kalte De Forest Phonofilm, det første av flere patenter på filmlyd. Lyd ble tatt opp direkte på filmen i parallelle linjer, og selv om oppfinnelsen ble dårlig mottatt til å begynne med, skulle den få stor innvirkning på filmindustrien fra 1920-årene og framover.
For sin innsats for lydfilmen ble De Forest tildelt en æres-Oscar i 1959/60, og han fikk også en stjerne på Hollywood Walk of Fame.
John Snow
John Snow (født 15. mars 1813 i York i England, død 16. juni 1858 i London) var en britisk lege. Han var en pioner innenfor flere medisinske områder, bl.a. anestesi, medisinsk epidemiologi og hygiene.
Alfa Romeo BAT
Alfa Romeo BAT var opprinnelig en serie på tre konseptbiler utviklet på 1950-tallet i et samarbeid mellom den italienske bilprodusenten Alfa Romeo og designhuset Bertone. Den første, BAT-5, ble presentert i 1953, BAT-7 ble presentert i 1954, mens den siste, BAT-9, ble presentert i 1955. I tillegg ble det presentert en moderne utgave av de klassiske BAT-modellene, kalt BAT-11, i Genève i 2008.
John Snow
Biografi
Snow opponerte mot sin samtids oppfatning om smittemønsteret ved kolera; den rådende teorien var at utbrudd skyldtes såkalte miasmer, også kalt «dårlig luft». I 1849 publiserte han et essay med tittelen On the Mode of Communication of Cholera, der han fastslo at miasmer ikke kunne være årsaken til kolera.
Alfa Romeo BAT
Historie
Alfa Romeo kontaktet Nuccio Bertone, som eide og drev designhuset Bertone, for å bestille tre konseptbiler med lavest mulig luftmotstand. Bilene fikk navnet BAT, Berlinetta Aerodinamica Tecnica. Alle bilene var utstyrt med store halefinner og overheng, og ble bygget på chassis fra Alfa Romeo 1900. Bilene ble presentert i tre år på rad på bilutstillingen i Torino. Alle bilene var utstyrt med en femtrinns girkasse og en kraftig, firesylindret motor. I dag er de tre første BAT-modellene utstilt på Blackhawk Museum i Danville, California, USA.
BAT-5
BAT-5 var den første bilen fra Alfa Romeo og Bertones BAT-prosjekt. Den ble første gang presentert på bilutstillingen i Torino i 1953, og designet var basert på en studie av aerodynamikk. Fronten var utformet slik at den skulle eliminere problemer med ustabilitet, som kunne oppstå i høye hastigheter, og designet var også et forsøk på å minimere forstyrrelser i luftflyten som kunne oppstå når hjulene svinger, samt et karosseri med færrest mulig forstyrrelser for luftstrømmen som passerte. I praksis skulle disse grepene sørge for at bilen kunne klare en toppfart på hele 200 km/t, med en motor på 100 hestekrefter. BAT-5 var en svært lett bil, og veide kun omkring 1 100 kilo. Karosseriet var ekstremt aerodynamisk, med sidevinduer som var vinklet 45 grader mot resten av karosseriet og en stor frontrute som flukter over i det nesten helt flate taket. Da bilen ble presentert var det hekken som skapte mest begeistring, med en lang bakrute delt av en slank stolpe, og med to halefinner som peker opp og såvidt innover mot midten av bilen.
BAT-7
Den andre BAT-modellen ble presentert på bilutstillingen i Torino i 1954, året etter BAT-5. BAT-7 videreførte forgjengerens utseende, og også her benyttet Bertone sin kompetanse fra arbeider for flyindustrien til utvikling av aerodynamiske halefinner. Fronten var lavere enn på BAT-5, og hovedlyktene var plassert enda nærmere midten av bilen.
John Snow
Biografi
Ved kolerautbruddet i Soho i London i 1854 klarte han, ved å kartlegge hvor de smittede bodde, å finne den felles smittekilden, som var en offentlig vannpumpe i Broad Street i Soho. Han ble lenge motarbeidet av lokale myndigheter og vannverket. Han tok prøver av vannet i pumpa og påviste partikler i vannet. Håndtaket til pumpa ble deretter fjernet. Senere fikk han hjelp av blant annet pastor Henry Whitehead til å bevisre sin hypotese ved at alle i husstandene der det hadde vært syke og døde, intervjuet alle detaljer som kunne ha betydning for sykdomsutbredelsen. Da ble det helt klart at det var vannet i brønnen som hadde spredd smitten.
Tiltakene hjalp ham ikke til å forstå hva sykdommen egentlig var, bare at den var vannbåren, og om hvordan den kunne bekjempes.
Alfa Romeo BAT
BAT-9
Den tredje og siste BAT-modellen ble presentert på bilutstillingen i Torino i 1955. Denne var bygget for å likne mer på de vanlige Alfa Romeo-modellene enn de øvrige bilene i serien, og har ofte blitt kalt den vakreste av de tre BAT-modellene. BAT-9 hadde ikke fullt så markerte spoilere og halefinner som de tidligere modellene.
John Snow
Biografi
Denne begivenheten betraktes av mange som opptakten til vitenskapen epidemiologi.
Kolerabakterien ble oppdaget i Firenze av Filippo Pacini i det samme året, 1854, men oppdagelsen druknet i samtidens tro på miasmer. Først etter Snows død ble det alment vist av Robert Koch at kolera skyldes en vannbåren bakterie.
Minnesmerke
Som et minnesmerke etter John Snows innsats ved kolerautbruddet står en smijernspumpe uten håndtak på hjørnet Broadwick Street og Poland Street i Soho i London. Inntil ligger puben «John Snow», oppkalt etter legen.
Alfa Romeo BAT
BAT-11
Mer enn 50 år etter at siste modell i BAT-serien ble presentert, viste Bertone og Alfa-Romeo BAT-11 under bilutstillingen i Genève i 2008. Bilen ble ikke presentert på selve bilutstillingen, selv om premierevisningen av bilen foregikk samtidig som utstillingen. BAT-11 er basert på Alfa Romeo 8C Competizione, og deler en rekke visuelle elementer med de klassiske BAT-modellene fra 1950-tallet.
John Snow
Minnesmerke
Universitetet i Durham har oppkalt et av sine colleges til John Snow College.
Langedalsvannet
Langedalsvannet (også kalt Langedalsvann og Langedalstjønna) er et vann i Lillesand kommune. Den ligger like øst for Tingsaker, mellom Tingsaker og Heldal, like nedenfor Tingsaker skole, på eidet mellom Kaldvellfjorden og byfjorden i Lillesand.
På slutten av 1800-tallet og fram til 1930-årene var det vanlig blant hestefolk å ha kappkjøring på dette vannet vinterstid. Storbønder møtte fram i flertall, i pelsfrakkene sine, og med spiss-sledene og sine raskeste hester. Her ble kuttet is i store blokker om vinteren, fraktet på hest og slede og ble lagret i isbua vis-à-vis butikken på Kaldvell.
Langedalsvannet var tidligere drikkevannskilde for Lillesand, men fra slutten av 1980-tallet har den vært uten liv på grunn av sulfidutslipp og utslipp av tungmetaller etter utsprengning av Svåbekk industriområde.
Vannet har i alle år vært populært rekreasjonsområde både for bading og fisking. Sjøørreten vandret sågar om høsten opp fra sjøen og på bekken her for å gyte.
Langedalsvannet ble på høsten 2008 fullkalket med båt, da med tanke på å få fisken helt og holdent tilbake i vannet.
Jørgen Peder Hansen
Jørgen Peder Hansen (født 2. desember 1923, død 1994) var en dansk politiker og minister. Han representerte Socialdemokraterne.
Ministerverv
Etter sin politiske karriere var han dansk generalkonsul i Flensborg 1981-93.
Sankthansblåvinge
Utseende
Hannen og hunnen er ganske lik hverandre, begge har brun farge på vingenes overside. Langs vingeranden, et fint hvitt tynt bånd eller kant (frynser). Langs vingekantene finnes noen orange halvmåneformede flekker. Disse er tydeligst bakerst på vingen og er svakere lenger fram mot vingspissen. Vingeundersiden er brunlig grå med mørke flekker i hvite ringer. Ved vingeroten utbrer et svakt blågrønt fargefelt seg. Begge vingenes underside har noen tydelige gulorange flekker, som er så store at de nesten danner et sammenhengende bånd langs vingekanten. En hvit kile midt på bakvingen når nesten (ikke helt) til den lyse diskalflekken.
Vingespennet er mellom 26 og 31 millimeter.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er brunsvart og lite håret på oversiden. Undersiden har tett hårbekledning av lyst gråhvite hår.
Fasettøynene er mørke. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet. Leddene er farget slik at antennen får små ringer i svart og hvitt.
Beina er godt utviklet hos hunnene, som bruker alle beina til å gå med. Mens hanner har noe reduserte frambein og går på de fire bakerste beina. Det doble kloleddet på frambeina mangler eller er redusert. På det mellomste beinparet er børsten på skinnbeinet (tibia) godt utviklet.
Indre organer
Bakkroppens indre organer består av fordøyelsesorganer, kjønnsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av traké som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Egget er rundt og flatt, med et fint punktert mønster. Det legges på undersiden av blomsterknopper, ett og ett. Etter omtrent en uke klekkes det.
Larven har generelt tykk hud og er ganske hardføre. Den er grønnlig på farge, med en markert rød lengdestripe på siden. Undersiden er flat, mens oversiden er velvet. Larvens kropp smaler litt bakover.
Bak hodet, på bryststykket, som består av tre ledd, er det tre par bein. Lengre bak har larvene noen vorteføtter, som ikke er egentlige bein, men utvekster larven kan bruke til å holde seg fast. Lengst bak har den en analfot. Larvehodet er beskyttet av en framoverstikkende nakkehud. Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Larvene er ofte utsatt for parasittvepsen Hyposoter notatus.
Overvintringen skjer i det tredje larvestadiet. Til våren fortsetter larven å vokse før den forpupper seg etter omtrent seks aktive uker.
Puppen
Puppene er bønneformet og urørlige, de ligner plantedeler som frø og lignende. De finnes under et blad, lavt ned like over jorden, hvor den er festet i et magebelte til bladet.
Levevis
Sankthansblåvinge finnes på gresskledde og blomsterrike enger. Arten foretrekker tørre lokaliteter, og finnes gjerne i veiskråninger og lignende.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.
Larvene
Larven er radikalt forskjellige fra de voksne, både i levevis og i kroppsbygning. Larven er trege og ikke særlig sky. De har ingen synlige forsvarsfunksjoner, som å kaste hodet til siden fram og tilbake eller å rulle sammen kroppen, ved berøring.
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Puppen
Sankthansblåvinge tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen, vanligvis mellom to til tre uker.
Utbredelse
Sankthansblåvinge finnes helt nord i Danmark, og det sydlige Sverige og Finland. Utbredt særlig i fjellområder i Europa, Nord-Afrika og Asia.
I sørlige Norge langs kysten til Stavanger, men finnes enkelte steder på Vestlandet og i Midt-Norge. Vanlig i øst, nord til Nord-Trøndelag, mangler i Nordland, men finnes i Troms.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i. (Systematikken følger Fauna Europaea )
Lydlov
En lydlov beskriver en lydendring og legger vekt på at endringen er regelrett. En mulig alternativ til lydlovene er idéen at lydene i et språk endrer seg mer eller mindre tilfeldig. En lydlov kan for eksempel beskrive lydendringen fra norrøn þ i framlyd til t i moderne norsk (þing blir ting). Dersom flere lyder endres systematisk i samme periode, snakker en om lydforskyvning.
Lydlover fins det alt hos den tyske språkforskeren Franz Bopp (1791 – 1867), men han tillot mange unntak og brukte disse lovene heller som tendenser enn som strenge lover. Senere forskere, særlig de som tilhørte den «ung-grammatiske» retningen innenfor den historisk-sammenliknende språkvitenskapen, tilpasset disse lydlovene strengere og tillot færre unntak. De prøvde å eliminere så mange unntak som mulig. Disse forskerne trodde nemlig at alt for mange unntak i beskrivingen av lydendringene ødela den seriøse og vitenskapelige karakteren til språkvitenskapen.
På 1860-tallet tok de steget fra en lydendringstendens til en unntaksløs lydlov. Det var knapt mulig å bevise at sånne lydlover fantes – en kunne bare tro på dem og bruke dem. De som arbeidet med lydlover hevdet at et unntak fra en lydlov var bare skyldet av en annen lydlov eller av analogi.
Når altså norrønt þ i framlyd blir t i moderne norsk, skulle þetta (norsk "dette") bli til tette på norsk, men faktisk ble det til dette. Her må en altså lete etter den lydloven som dannet unntaket fra den forrige lydloven, eller en må anta en analogi (altså innflytelse av andre ord).
De forskere som trodde på unntaksløse lydlover hadde stor suksess. Særlig i året 1876 publiserte de flere viktige bøker og artikler. Jo oftere troen på lydlovene førte til ny kunnskap om gamle språk, jo mer ble troen en visshet.
Denne troen på lydlovene førte på 1880-tallet til en prinsipiell diskusjon om dem. Særlig omstridt var idéen at disse lydlovene skulle være unntaksløse (bortsett fra analogi og andre lydlover). Allikevel har arbeidet med lydlovene hatt stor innflytelse på den historisk-sammenliknende språkvitenskapen.
Kravatt
thumb|upright=1.3|Drakthistorisk plansje over knyttede halstørkler, kravatter, [[slips og sløyfer for menn, særlig fra fransk mote og 1800-tallet:
1. Romersk soldat med skjerf
2. Militært halstørkle fra 1600-tallet
3. Sjøoffiser med halstørkle på 1600-tallet
4. Incroyable 1795 (motelaps fra direktoire-tiden)
6. Ca. 1830
7. Papillon-sløyfe
9. Echarpé, bredt «slipskjerf»
10. La Vallière
11. Plastron, bredt skjortebryst-slips
12. Régate
Historikk
Det første dokumenterte tilfellet av menn som bruker halstørklær, er å finne på Trajansøylen i Roma (se første figur på plansjen til høyre). Under renessansen begynte rike menn å bruke silketørklær i halsen. Kravatter oppstod i den franske militærmoten i trettiårskrigen. I 1636 ble den franske byen Corbie angrepet av Piccolominis, en hær av kroatiske leiesoldater, mot Ludvig XIII. Kjennetegnet deres var hvordan de bandt skjortesnippene sammen, og franskmennene kalte dem for croate, et ord som snart utviklet seg til cravate.
Kravatter forekom i ulike typer. De ble en tid på 1700-tallet delvis erstattet av kalvekryss, krusete skjortebryst båret sammen med glatte halsbind, men ble siden utbredt som sivilt plagg fram til inn på 1900-tallet, særlig til finere antrekk.
Etymologi
Betegnelsen kravatt er lånt fra tysk krawate og fransk cravate, forvanskninger av ordet «kroat» etter kroatiske soldater som brukte dette blant annet under Tredveårskrigen. Samme opphav som ordet krabat (viltert barn).
Det franske cravate kan i dag bety både «slips», «herrehalstørkle», «halsbånd til ordensdekorasjon» og annet. På svensk brukes kravatt både om stor sløyfe, knyttet herrehalsbind og bredt slips. «Sløyfe« kan på svensk også kalles fluga.
Fritzøe Brygge
Fritzøe Brygge er et kombinert bolig- og næringsbygg i Larvik omfattende 48 leiligheter og et utvalg av forretninger og servicetilbud inkl. dagligvare, bank, legesenter og apotek. Næringsdelen ble åpnet 30. oktober 2003 og boligdelen fra begynnelsen av 2004. Den eies av Treschow-Fritzøe.
Forretningsarealet er på 5000 m².
Fishguard
Fishguard (walisisk Abergwaun) er en by i Pembrokeshire i Wales.
I 1797 forsøkte franske styrker å invadere De britiske øyer. 1 400 mann på fire skip gikk i land 22. februar ved Carregwastad Head, i håp om å utløse et opprør mot engelsk styre i Wales. Styrkene var dårlig trent, og invasjonsforsøket endte med noen få drepte og noe plyndring. 25. september ble den franske kapitulasjonen signert på puben Royal Oak i Fishguard. Den lokale helten under invasjonen var Jemima Nicholas. Hun tvang egenhendig, med en høygaffel, 12 franske soldater til å overgi seg. Hele historien om invasjonen er fortalt i Fishguardteppet, en etterligning av Bayeuxteppet som ble laget i forbindelse med slagets 200-årsjubileum. Teppet kan sees i byens rådhus.
I Fishbuard ender motorveien A40 fra London, og fra Fishguards havn, som nå ligger i nabobyen Goodwick, går det regelmessige ferger til Irland. Byen har derfor mye gjennomgangstrafikk.
Fishguard var vertskap for den nasjonale Eisteddfod i 1936 og 1986.
Neville Southall
Neville Southall (født 16. september 1958 i Llandudno i Wales) er en britisk tidligere fotballkeeper for Everton FC og s.
Southall spilte 578 seriekamper for Everton (klubbrekord). U-21 og 92 A-landskamper for Wales. Han hadde Walisisk rekord i antall landskamper.
Klubber
Llandudno Swifts, Conway United, Bangor City, Winsford United (i Cheshire League), Bury (39 kamper, 0 mål), Everton (750 kamper, 0 mål), Port Vale (lån, 9 kamper, 0 mål), Southend (lån i 2 mnd: 9 kamper, 0 mål -vant ingen av kampene), Stoke City (spiller/trener. 3 kamper, 0 mål), Rhyl (i Wales), Torquay United, Bradford City, Shrewsbury Town, York City, Huddersfield Town.
I de siste klubbene Southall spilte for var han som regel bare keeper-trener og backup i tilfelle skader. Etterhvert fikk han også trenererfaring for Wales (U-19), Dagenham and Redbridge, Dover og Canvey Island and Molesey, før han ble manager for Hastings United i 2004. Der fikk han sparken i 2005 etter en rekke uenigheter med styreformannen.
Ligadebut: For Bury mot Wigan 20.09. 1980 (1-2, borte, 4. divisjon). Ligadebut for Everton: 17.10. 1981 mot Ipswich Town (1. divisjon, 2-1, hjemme).
Karriere
Kallenavn: «Big Nev» eller «Baggy». Southall var kjent for sitt akrobatiske keeperspill, og sine fantastiske refleks-redninger. Mange mente at han spilte for galleriet, fordi han slengte seg unødvendig selv ved enkle skudd. Redningene var i alle fall så spektakulære at motstandernes angripere (og fotballkommentatorer) nesten ikke trodde sine egne øyne. Det sies om Southall at han var så oppsatt på å bli en bedre spiller, at han studerte alle kampene ned på detaljnivå. Han stilte også frivillig opp på morgentrening på kampdager. Da var det viktig for ham at det ble brukt eksakt samme type ball som skulle brukes i selve kampen.
I barneårene gikk han på Ysgol John Bright school, men tok aldri noen høyere utdannelse. Etterhvert begynte han å jobbe i bygningsbransjen og som renholder, men avanserte fra walisisk non-league til Everton på to år. I tenårene spilte han midtstopper, og hadde mislykkede prøvespill i Crewe og Bolton.
Southall hadde en alvorlig kneskade i 1985/86 sesongen, og gikk blant annet glipp av FA-cup finalen. Det sier mye om Southalls status, at hans reserve Bobby Mimms spilte seks kamper på rad uten å slippe inn mål, men likevel mistet plassen da Southall gjorde comeback. Mange mente Southall var en av verdens tre beste keepere fra midten til slutten av 1980-tallet. Dessverre var engelske klubber utestengt fra spill i Europacupene på grunn av tragedien på Heysel stadion, og ettersom Wales aldri kvalifiserte seg til noe VM- eller EM-sluttspill fikk han sjelden prøvd seg mot de beste.
I åpningskampen mot Leeds United i sesongen 1990/91, ble han så sint da laget lå under 0-3 allerede etter 1. omgang, at han nektet å bli i garderoben. Han gikk ut og satte seg med ryggen til en av målstolpene, og ventet på at kampen skulle blåses i gang igjen. Leeds var nyopprykket, og det var ventet at Everton skulle vinne. Etter pause kjempet Everton godt, og klarte å redusere to ganger. Dette var ikke nok, og etter kampen ba Southall om å bli satt på transferlisten. Dette var en turbulent sesong for Southall, som ba om å bli solgt også flere ganger samme året.
I mai 1995 ble hans utholdenhet belønnet, da han ble kåret til matchvinner i FA-cupfinalen mot Manchester United på Wembley (Everton vant 1-0 etter mål av Paul Rideout). Endelig, etter åtte år, vant han en tittel igjen.
Den spiller med flest kamper for Everton gjennom tidene (passerte Ted Sagars rekord i sesongåpningen 1996/97 mot Newcastle). Ble tilbudt jobb som keeper-trener i Everton høsten 1997, men takket nei – fordi han ville spille videre (dermed fikk Mervyn Day jobben). I september 1997 ble han den første spilleren i historien med 200 Premier League kamper. Ble erstattet av Thomas Myhre (fra Viking) etter kampen mot Tottenham 29.11. 1997 (hans siste kamp for klubben). Fra Everton til Stoke City i mars 1998 på fri-transfer. Fikk sin Testemonial-kamp mot Celtic (21,000 tilskuere). Ble kåret til den 30. beste keeperen gjennom tidene av Association of Football Statistician i august 1998.
Neville scoret ett mål i sin karriere, mot Charlton Athletic i Full Members Cup. Dette var i straffesparkkonkurransen for å avgjøre kampen.
Southall ble i 1995 utnevnt til medlem av Order of the British Empire (MBE). Denne ordenen deles ut av den britiske dronningen til personer som har spesielt utmerket seg innen sitt fagfelt.
1370 Hella
1370 Hella er en hovedbelteasteroide og går i bane innenfor asteroidefamilien Flora. Den ble oppdaget 31. august 1935 av Karl Wilhelm Reinmuth ved Landessternwarte Heidelberg-Königstuhl i Heidelberg.
Neville Southall
Landslagskarriere
Landslagskarrieren varte i 15 år og 85 dager.
Karriere som spiller
(Sist oppdatert 23. april 2006)
Særkalk
Særkalk er et liturgisk rituelt kar, en variant av kalken, som benyttes av kun én nattverdsgjest. En særkalk er som oftest ganske liten; den kan være så liten som et shotglass. De kan være utformet som små begre eller som miniatyrutgaver av vanlige liturgiske kalker.
Denne måten å administrere nattverden på, er – hva gjelder nattverdsvinen – blitt så godt som den enerådende innenfor Den norske kirke, skjønt den er også kjent i enkelte andre trossamfunn, enten som en generell ordning eller som en midlertidig ordning for eksempel under epidemier.